
Acatistul Sfintei muceniţe Serafima, fecioara din Roma 
(s.v. 29 iulie / s.n. 11 august) 


Sfinții mucenici Teodota, Calinic şi Serafima (s.v. 29 iulie / s.n. 11 august): 

Materiale despre Sfinţii mucenici Teodota, Calinic şi Serafima: 

Bă 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 

Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 

Troparul Sfintei muceniţe Serafima: Mieluşeaua Ta, lisuse, Serafima, strigă cu 
mare glas: pe Tine, Mirele meu, Te iubesc şi pe Tine căutându-Te mă chinuiesc şi 
împreună mă răstignesc şi împreună mă îngrop cu Botezul Tău; şi pătimesc pentru 
Tine, ca să împărăţesc cu Tine; şi mor pentru Tine, ca să viez pentru Tine; ci ca o 
jertfă fără de prihană, primeşte-mă pe mine ceea ce cu dragoste mă jertfesc ie. 
Pentru rugăciunile ei, ca un Milostiv, mântuieşte sufletele noastre. 


&&& 
Condacul 1 
Harul lui Dumnezeu strălucind în tine te-ai făcut văpaie de foc a Duhului Sfânt, 
mărturisindu-L cu îndrăzneală până la moarte pe Dumnezeul cel Adevărat. Cea ce 
acum te afli în cetele de Sfinţi Serafimi din Ceruri, caută şi spre noi şi ne ajută, căci 
te strigăm: Bucură-te, Sfântă muceniţă Serafima, arzând cu focul harului ispite- 
le noastre! 


Icosul 1 

Îngerii cei luminoşi s-au bucurat când te-au văzut, Sfântă muceniţă Serafima, că ai 
disprețuit frumuseţea acestei lumi și ai dorit să ai parte de frumuseţea neasemuită a 
Raiului, lăsând trupul deoparte pentru a agonisi bogăţie sufletului, iar noi te slă- 
vim: 

Bucură-te, înger pământesc; 

Bucură-te, serafim ceresc; 

Bucură-te, vas curat al harului arzător; 

Bucură-te, cupă aurie a rugăciunii curate; 

Bucură-te, trup fecioresc împodobit cu aripi de foc; 

Bucură-te, copil venit de la Hristos; 

Bucură-te, Sfântă muceniţă Serafima, arzând cu focul harului ispitele noastre! 


Condacul 2 

Spre slava lui Dumnezeu, Sfântă Serafima, îţi petreceai viaţa în casa unei oarecare 
femei de vază din Roma pe nume Savina, şi după ce ai adus-o şi pe aceasta la 
dreapta credință, împreună cercetaţi cele dumnezeiești și vă hrăneaţi cu nectarul 
cuvintelor Evangheliei, zi și noapte închinându-vă lui Dumnezeu: Aliluia! 


Icosul 2 

Fund vremuri de prigoană împotriva creştinilor, ighemonul locului Viril a auzit 
despre tine că eşti creştină şi a trimis slujitorii să te răpească din casa Savinei. Stă- 
pâna ta nu te-a lăsat să pleci, Sfântă Serafima, şi văzând că nu e chip să-i înduplece 
pe slujitorii ighemonului, a venit împreună cu tine la judecată, iar pe drum îţi spu- 
nea acestea: 

Bucură-te, ceea ce luminezi minţile cu flacăra Adevărului; 

Bucură-te, ceea ce cureți inimile cu focul Cuvântului, 

Bucură-te, ceea ce răcoreşti sufletele cu bătăia aripilor tale; 

Bucură-te, lumină izvorâtă din sânurile Tatălui; 

Bucură-te, candelă aprinsă din Iubirea lui Dumnezeu; 

Bucură-te, veghetoarea noastră la ceas de grea încercare; 

Bucură-te, Sfântă muceniţă Serafima, arzând cu focul harului ispitele noastre! 


Condacul 3 

Văzând-o ighemonul pe cinstita Savina cea de neam mare că te însoțește, sfântă 
fecioară, s-a rușinat și te-a eliberat, dar peste trei zile a trimis din nou slujitorii să te 
răpească, iar Savina te urma şi se ruga lui Dumnezeu: Aliluia! 


Icosul 3 

Ai stat fără teamă în fața ighemonului, făcând de ruşine idolii lui pe care i-ai numit 
demoni, Sfântă muceniţă Serafima, spunând că nu există nimic mai covârșitor decît 
a cunoaşte pe Dumnezeul cel adevărat şi cu cucernicie vieţuind, Lui unuia să-i slu- 
jeşti. Ne închinăm credinţei tale și te chemăm: 

Bucură-te, glăsuind din inimă curată; 

Bucură-te, revărsând pe buze dulceaţa harului din tine; 

Bucură-te, vorbind cele înțelepte; 

Bucură-te, făcând doar cele cuviincioase; 

Bucură-te, ruşinând idolii; 

Bucură-te, dezvăluindu-l pe vrăjmaşul diavol din ei; 

Bucură-te, Sfântă muceniţă Serafima, arzând cu focul harului ispitele noastre! 


Condacul 4 

Fiindcă nu vroiai să aduci jertfe idolilor, ighemonul ţi-a cerut să îi spui care este 
biserica ta, sfântă fecioară, ispitindu-te să Îi aduci lui Hristos aceeaşi jertfă care era 
pregătită zeilor lui dar i-ai înțeles înselăciunea şi nu te-a răzbit viclenia diavolului, 
având îngeri împrejur care te luminau și împreună cu care Îl slăveai pe Dumnezeu 
prin Jertfa rugăciunii: Aliluia! 


Icosul 4 

Înţelepciunea Cuvântului lui Dumnezeu sălăşluia în tine, Sfântă Serafima, şi având 
trezvia cea dătătoare de gânduri bune, i-ai spus aşa: "De vreme ce, cu ajutorul lui 
Dumnezeu mă păzesc fără prihană, eu sunt cu adevărat Biserica Lui, pentru că 
Scriptura noastră zice: Voi sunteţi biserici ale Dumnezeului celui viu şi Duhul lui 
Dumnezeu vieţuiește întru voi”, iar noi ne bucurăm şi te lăudăm: 

Bucură-te, ceea ce ai fost biserică vie a lui Hristos; 

Bucură-te, că ai făcut din inima ta altarul slujirii lui Dumnezeu; 

Bucură-te, că ai făcut din gândurile tale, icoana Domnului Hristos; 

Bucură-te, că ai adus tămâia cea bine mirositoare a evlaviei; 

Bucură-te, că te-ai uns cu mirul cel minunat al smereniei; 

Bucură-te, că ai aprins lumânarea Vieţii veşnice prin mărtusire; 

Bucură-te, că te-ai adus jertfă de sânge pe altarul Raiului; 

Bucură-te, Sfântă muceniţă Serafima, arzând cu focul harului ispitele noastre! 


Condacul 5 

Ighemonul însă ţesea în mintea lui cum să te înduplece, sfântă muceniţă, şi te-a 
ispitit spunându-ți că dacă te va sili la păcat se va dărâma Biserica lui Dumnezeu 
din tine, dar i-ai răspuns că: "De va strica cineva Biserica lui Dumnezeu, pe acela îl 
va strica Dumnezeu”, şi cu inima plină de credinţă Îl chemai: Aliluia! 


Icosul 5 

Atunci necuratul păgân a poruncit să te dea la doi tineri care să te necinstească toa- 
tă noaptea, iar aceştia te-au dus într-o cămară foarte întunecoasă vroind să îşi facă 
voia cu tine, sfântă fecioară, dar te-ai rugat la Dumnezeu cu lacrimi să se întunece 
ochii lor ca să nu se poată atinge de tine, şi I-ai cerut mila Lui și pentru Savina să 
nu o vateme diavolul, iar noi te slăvim: 

Bucură-te, că deodată s-a făcut cutremur mare; 

Bucură-te, că tinerii au căzut la pământ, neputincioşi în mădularele lor şi orbind; 
Bucură-te, că te-ai întărit şi mai mult în ceasul acela; 

Bucură-te, că ai văzut cu ochii tăi puterea lui Dumnezeu; 

Bucură-te, că ai stat în rugăciune până dimineaţa; 

Bucură-te, că i-ai mulțumit Domnului; 

Bucură-te, Sfântă muceniţă Serafima, arzând cu focul harului ispitele noastre! 


Condacul 6 

Ighemonul s-a aprins de mânie și te-a acuzat că eşti fermecătoare, Sfântă Serafima, 
când a văzut cum cei doi tineri au fost lipsiți de vederea ochilor şi de puterea lor 
trupească, căci el nu se închina lui Dumnezeu: Aliluia! 


Icosul 6 

Stând în faţa divanului de judecată, L-ai mărturisit din nou pe Dumnezeu și, la 
cererea păgânului, te-ai rugat Lui pentru cei doi tineri să își recapete folosința mă- 
dularelor, iar poporul care era de față te lăuda așa: 

Bucură-te, că tinerii au spus că noaptea a venit îngerul Domnului; 

Bucură-te, că acesta s-a așezat între tine și ei; 

Bucură-te, că i-a cuprins mare teamă de strălucirea îngerului; 

Bucură-te, că în clipa aceea li s-au luat toate puterile; 

Bucură-te, că ochii li s-au întunecat; 

Bucură-te, că ei au crezut în Dumnezeul cel Adevărat; 

Bucură-te, Sfântă muceniţă Serafima, arzând cu focul harului ispitele noastre! 


Condacul 7 

Ighemonul a cerut să fii arsă cu două făclii, sfântă muceniţă, dar Dumnezeu nu a 
îngăduit ca focul cel pămânesc să ardă flacăra Duhului Sfânt ce vieţuia în tine, şi 
de îndată a stins făcliile iar cei care le purtau au căzut la pământ, iar tu i-ai mulțu- 
mit Domnului Hristos: Aliluia! 


Icosul 7 

Întărâtându-se și mai mult, păgânul a cerut să fii bătută cu beţele, Sfântă Serafima, 
dar de îndată s-a făcut cutremur mare şi unul din bețe s-a rupt și a intrat în ochiul 
drept al ighemonului, iar noi te rugăm primeşte aceste cuvinte de la noi: 

Bucură-te, trup neatins de voința păcătosului; 

Bucură-te, că aveai îngeri în jur care te fereau de chinuri; 

Bucură-te, că ighemonul a orbit după trei zile; 

Bucură-te, că nu a putut să sfărâme Biserica vie a lui Dumnezeu din tine; 
Bucură-te, că ai rămas întreagă în duh şi în feciorie; 

Bucură-te, că Hristos te-a păzit ca pe mireasa Lui; 

Bucură-te, Sfântă muceniţă Serafima, arzând cu focul harului ispitele noastre! 


Condacul 8 

Atunci a poruncit păgânul să te dea la moarte prin tăierea capului, Sfântă Serafima, 
iar tu ai primit cu bucurie drumeţia ce ţi se pregătise spre Împărăţia lui Dumnezeu, 
căruia Îi strigai: Aliluia! 


Icosul 8 

Având nădejde în Domnul Hristos, te-ai adus ofrandă neprihănită Lui şi ai zburat 
cu aripile tale de foc în cămara cea curată a nunţii dumnezeieşti, acolo unde sufle- 
tul se cunună cu Viaţa veşnică. Te rugăm nu ne uita nici pe noi care te lăudăm: 
Bucură-te, luminată fiind de lumina harului lui Dumnezeu; 

Bucură-te, pârjolind cu credinţă viclenia diavolului; 

Bucură-te, cea îmbrăcată cu haina de nuntă a Sfintelor fecioare; 

Bucură-te, având candela plină cu untdelemnul faptelor grăitoare; 

Bucură-te, că cetele Serafimilor te-au primit în rândurile lor; 

Bucură-te, că glasul tău acum cântă cu ei slavă lui Dumnezeu; 

Bucură-te, Sfântă muceniţă Serafima, arzând cu focul harului ispitele noastre! 


Condacul 9 

Savina cea din neam bun a alergat la locul muceniciei, sfântă fecioasă şi luând tru- 
pul tău cel sfințit l-a îngropat cu cinste în mormântul ei propriu ca pe o comoară 
prețioasă şi ca pe un mărgăritar prea scump, slăvindu-L pe Dumnezeu: Aliluia! 


Icosul 9 

Având dragostea cea care nu cade niciodată ai păstrat aprinsă flacăra Hristos ce 
ardea în inima ta, sfântă muceniţă, iar trupul nu l-ai cruțat pentru această dragoste 
aşa cum nici sufletul nu I-ai dat pentru cele vremelnice. Cădem la picioarele tale şi 
te chemăm: 

Bucură-te, apărătoarea noastră în dureri; 

Bucură-te, cutremurând cuiburile demonilor; 

Bucură-te, sfărâmând intenţiile lor rele; 

Bucură-te, înflăcărând şi inima noastră cu iubirea lui Hristos; 

Bucură-te, ridicând sufletul nostru cu năzuirea spre Cer; 

Bucură-te, întunecând ochii dușmanilor lui Dumnezeu; 

Bucură-te, Sfântă muceniţă Serafima, arzând cu focul harului ispitele noastre! 


Condacul 10 

Mergând pe calea muceniciei ai îndurat mai întâi prigoana minţii, Sfântă Serafima, 
dar nu ai lăsat să înmugurească părtășia cu păcatul în mintea ta acolo unde se nasc 
gândurile, ci ai pus pavăză de neoprit ispitirilor diavolului care veneau către tine ca 
nişte săgeți otrăvitoare prin rugăciunea necontenită către Dumnezeu: Aliluia! 


Icosul 10 

Învingând prin rugăciune ispitirile minţii, Dumnezeu a venit în întâmpinarea ta, 
Sfântă muceniţă Serafima, căci a văzut strădania ta şi s-a arătat ca Apărătorul tău. 
Te rugăm ajută-ne să nu ne pierdem de credinţă şi te lăudăm: 

Bucură-te, locaș al Duhului Sfânt; 

Bucură-te, curajoasă floare a Raiului; 

Bucură-te, că te-ai întors în Casa cea luminată a lubirii; 

Bucură-te, că pui stavilă gândurilor noastre păcătoase; 

Bucură-te, că nu laşi mintea noastră să alunece de la Dumnezeu; 

Bucură-te, că stârpeşti săgețile aducătoare de păcat; 

Bucură-te, Sfântă muceniţă Serafima, arzând cu focul harului ispitele noastre! 


Condacul 11 

Nu ai cruțat frumuseţea tinereţii tale, sfântă fecioară, având în tine o frumuseţe mai 
strălucitoare ce venea de la Dumnezeu prin sufletul cel curat şi dorirea de a fi cu El 
întotdeauna: Aliluia! 


Icosul 11 

Nu există ispită să nu fie învinsă de Dumnezeu, dar ne lipseşte tăria rugăciunii, 
Sfântă Serafima, ne copleşeşte mândria, ne sufocă hpsa smereniei și atunci nu ne 
putem ruga curat lui Dumnezeu. Te chemăm pe tine să ne ajuţi, să ne dai din pute- 
rea ta să răzbim peste ispitele ce ne stau în cale şi te strigăm: 

Bucură-te, cea deplin încrezătoare în Dumnezeu; 

Bucură-te, cea neclintiă în stăruința rugăciunii; 

Bucură-te, cea nelipsită de cântarea de laudă către EI; 

Bucură-te, cea mereu veselă şi plină de viaţă; 

Bucură-te, porumbel al focului dumnezeiesc; 

Bucură-te, aripi de flăcări ale tronului împărătesc; 

Bucură-te, Sfântă muceniţă Serafima, arzând cu focul harului ispitele noastre! 


Condacul 12 

Știind că Dumnezeu este unicul apărător al fecioriei şi curăţiei tale, pe EI L-ai che- 
mat, către EI ai strigat ca lumina și veselia ta veşnică şi cu EI îţi doreai să fii în ve- 
ci: Aliluia! 


Icosul 12 

Roagă-te și pentru noi, Sfântă Serafima, ca Dumnezeu să ne vindece slăbănogeala 
sufletului aşa cum te-ai rugat pentru cei doi tineri în neputința mădularelor lor, să 
ne ridicăm din cenuşa căderii duhovnicești şi să te lăudăm așa: 

Bucură-te, cea prin care Dumnezeu a făcut minuni; 

Bucură-te, că te-ai sfințit încă din viața pământească; 

Bucură-te, că nu ai lăsat ispitele să îți clatine puterea sufletească; 

Bucură-te, că goneșşti toate descântecele şi farmecele; 

Bucură-te, că cei ce ţi se roagă nu sunt vătămaţi de acestea; 

Bucură-te, că te-ai adus singură jertfă Domnului Hristos; 

Bucură-te, Sfântă muceniţă Serafima, arzând cu focul harului ispitele noastre! 


Condacul 13 (de 3 ori) 
Sfântă muceniță Serafima, fecioară cu inima de foc şi aripi de serafim, te rugăm să 
ne ajuţi în lupta cu vrăjmașii văzuţi şi nevăzuţi, să le acoperi vederea cea iscodi- 

toare şi făcătoare de rău şi să arzi cu puterea harului lui Dumnezeu descântecele şi 
farmecele, ca eliberaţi de ispite să Ii strigăm veșnic Sfintei Treimi: Aliluia! 


Apoi se zice din nou: 


Icosul 1 

Îngerii cei luminoşi s-au bucurat când te-au văzut, Sfântă muceniţă Serafima, că ai 
disprețuit frumuseţea acestei lumi şi ai dorit să ai parte de frumuseţea neasemuită a 
Raiului, lăsând trupul deoparte pentru a agonisi bogăţie sufletului, iar noi te slă- 
vim: 

Bucură-te, înger pământesc; 

Bucură-te, serafim ceresc; 

Bucură-te, vas curat al harului arzător; 

Bucură-te, cupă aurie a rugăciunii curate; 

Bucură-te, trup fecioresc împodobit cu aripi de foc; 

Bucură-te, copil venit de la Hristos; 

Bucură-te, Sfântă muceniţă Serafima, arzând cu focul harului ispitele noastre! 


Condacul 1 

Harul lui Dumnezeu strălucind în tine te-ai făcut văpaie de foc a Duhului Sfânt, 
mărturisindu-L cu îndrăzneală până la moarte pe Dumnezeul cel Adevărat. Cea ce 
acum te afli în cetele de Sfinţi Serafimi din Ceruri, caută și spre noi şi ne ajută, căci 
te strigăm: Bucură-te, Sfântă muceniţă Serafima, arzând cu focul harului ispite- 
le noastre! 


Se zice această: 
Rugăciune 


Cucerind bunăvoința lui Dumnezeu prin sufletul tău curat şi inima rugătoare, ai 
primit salvarea Lui din ispitele păgânului, Sfântă muceniţă Serafima, iar acum stai 
aşezată la picioarele Lui împreună cu Cetele de Serafimi în Ceruri. 


Caută și spre noi, că te chemăm cu mult drag, şi izbăveşte-ne de demonii care ne 
dau târcoale, stinge toată aprinderea trupului şi a sufletului pe care o aduc, păzeşte 
mintea noastră de gândurile păcătoase şi acoperă-ne cu aripile tale de foc să nu ne 
mai atingă răul. 


Fii ocrotitoarea caselor noastre şi a tot ce suntem, Sfântă Serafima, iar la sfârşitul 
vieţii prin rugăciunile tale deschide-ne drumul spre Impărăţia lui Dumnezeu să ne 


Ar De Dr dr dr dr Dr dr d Dr Dr dr dr De De dr dr A de dr dr A A 


Xp XP XP IP IP 3 3 2 2 e IP 3 3 E E E IP 3 II IP XXX 


Je De De e De dr De e De De de De Dr De De de De De e de de e Ar A rd 


îndestulăm şi noi de priveliștea cea de neînchipuit a Raiului şi să auzim şi noi cân- 
tarea cea curată a Serafimilor care i înalță slavă lui Dumnezeu, în vecii vecilor. 
Amin. 


Și apoi se face Otpustul: Doamne, Iisuse Hristoase, Fiul lui Dumnezeu, pentru ru- 
găciunile prea curatei Maicii Tale, ale Sfintei muceniţe Serafima şi ale tuturor Sfin- 
ților, miluieşte-ne şi ne mântuieşte pe noi. Amin ! 

Sfântul Nicolae Velimirovici - Proloagele de la Ohrida din 29 iulie - 
Pomenirea Sfintei muceniţe Serafima 


Sfânta Serafima a fost o fecioară din Antiohia. Ea a locuit în casa unei anume Sa- 
bina, soţia unui senator, pe care a convertit-o la credinţa creştină. 


Auzind despre ea, Virilus, un sălbatic prigonitor al creştinilor, a poruncit ca Sera- 
fima să fie adusă înaintea lui. Cum fecioara a rămas neclintită în credinţa ei, Viri- 
lus a poruncit ca să fie aruncată în închisoare, unde a trimis mai mulți tineri des- 
frânaţi ca să o necinstească. 


Serafima stătea la rugăciune înaintea lui Dumnezeu când desfrânaţii trimişi au 
ajuns la porțile închisorii. Deodată înaintea lor s-a arătat îngerul lui Dumnezeu în 
pară de foc, cu sabie de foc în mână, iar ei au căzut la pământ ca şi morţi. 


A doua zi torționarul a implorat-o pe Serafima să-i învie pe acei desfrânaţi, iar ea, 
cu rugăciunea, 1-a făcut să îşi vină în simţiri. Dar Virilus a pus minunea pe seama 
aşa-ziselor puteri vrăjitoreşti ale Serafimei şi a poruncit ca sfânta fecioară să fie 
arsă cu făclii şi bătută cu toiege. Pe când o băteau unul dintre toiege s-a frânt şi din 
el a sărit o bucată chiar în ochii lui Virilus, care a orbit pe loc. 


Ei la urmă au tăiat capul roabei lui Hristos cu sabia şi aşa s-a înălţat mucenicescul 
ei suflet la cer. 

Credincioasa Sabina a luat trupul muceniţei şi I-a îngropat cu cinste, din el cur- 
gând mir bine miresmat şi vindecător. 


Sfânta Serafima a luat cu cinste mucenicia în timpul împăratului Hadrian (117- 
138). 

